[ca] Davant la irrupció de la covid-19, el discurs de la "gestió emocional" va permear en diversos contextos, des de les escoles, fins a l'interior de les cases, de la mà de coachings, webs, instagramers, etc. En aquest context, la Generalitat de Catalunya va posar a disposició de la ciutadania la plataforma digital GestióEmocional.cat amb l'objectiu que les persones amb malestars psicològics poguessin autogestionar les seves emocions des de casa. El present assaig busca comprendre alguns dels processos socials, econòmics i històrics que fan que, avui en dia, la gestió emocional sigui un dels recursos més estesos a les societats neoliberals. Al llarg de l'article, es duu a terme una reflexió sistemàtica que convida a problematitzar la "gestió emocional" en el context neoliberal, a través de fer dialogar alguns dels debats teòrics vers la temàtica, en el cas concret de la plataforma digital GestióEmocional.cat. En primer lloc, s'intentarà comprendre com aquests tipus de polítiques parteixen d'un abordatge psicologitzador de les desigualtats estructurals, deixant en un segon o tercer pla les variables estructurals i socioculturals en l'abordatge dels malestars psicològics. En segon lloc, s'exposarà com l'imperatiu de la gestió emocional no s'hauria pogut desplegar sense l'emergència d'un subjecte disposat a gestionar totes les esferes de la seva vida, inclús les emocions. Però a més, s'il·lustrarà com la gestió emocional desplega un seguit de "tècniques psi" que empenyen als individus a una constant autorealització de si per tal d'assolir els ideals de benestar, comportant una despolitització generalitzada.

[en] In the context of Covid-19's outbreak, the discourse of "emotional management" permeated in various contexts, from schools, to the interior of houses, through coaching, websites, influencers, etc. In this context, the Generalitat de Catalunya launched "GestióEmocional.cat ", a digital platform available to all citizens with the unique goal of enabling people with psychological disorders to self-manage their emotions from home. The present essay seeks to understand some of the social, economic and historical processes that have turned 'emotional management' one of the most widespread resources in neoliberal societies today. Throughout this article, a systematic reflection is carried out that invites us to problematize what "emotional management" is in the neoliberal context, through some of the theoretical debates on the subject, focusing specifically on the case of the digital platform GestióEmocional cat. Firstly, I will try to understand how these policies start from a psychologizing approach to structural inequalities, leaving the structural and socio-cultural variables in the approach to psychological discomfort behind. Secondly, it will be explained how the imperative of emotional management could not have been deployed without the emergence of a subject willing to manage all spheres of their life, including emotions. Additionally, it will be illustrated how emotional management deploys a series of "psi techniques" that push individuals to a constant self-realization in order to achieve the ideals of well-being, leading to a generalized depoliticization.